NaiveNeuron/SloPal huggingface dataset:
Sulík, Richard, predseda NR SR (2011-05-19):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne. Nik. Uzatváram možnosť. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Nasleduje prvé čítanie o návrhu poslancov Národnej rady Slovenskej republiky Ľudovíta Kaníka, Kamila Krnáča, Štefana Kužmu a Zoltána Horvátha na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov . Návrh zákona má parlamentnú tlač 338, návrh na jeho pridelenie na prerokovanie výborom je v rozhodnutí č. 326. Dávam slovo poslancovi Kaníkovi, aby návrh zákona uviedol. Nech sa páči.
Zmajkovičová, Renáta, podpredsedníčka NR SR (2012-05-09):
Ďalším písomne prihláseným do rozpravy je pán poslanec Kuffa. Nech sa páči, máte slovo.
Blanár, Juraj, podpredseda NR SR (2022-09-21):
Ďakujem. Pán spravodajca, nech sa páči, záverečné slovo.
Bugár, Béla, podpredseda NR SR (2011-03-29):
Ďalej v rozprave vystúpi pani poslankyňa Žitňanská, nech sa páči.
Petráš, Vladislav, poslanec NR SR (2015-02-04):
Ďalší pozmeňujúci návrh podal pán poslanec Droba. Dajte, prosím, hlasovať o jeho pozmeňujúcom návrhu.
Suja, Miroslav, poslanec NR SR (2021-06-22):
Ďakujem za slovo, pán podpredseda. Viete, doklad o očkovaní mali viacerí občania Slovenskej republiky, ktorí odchádzali teraz do Talianska a Nemecka. V Rakúsku im to nebolo prd platné. Alebo bolo im to prd platné. Darmo ho ukazovali, vyžadovali test. Vyžadovali test. A ak mi dovolia, kľudne nabudúce tu poviem aj ich mená, všetkých tých ľudí, ktorí mi volali. Tak potom na čo nám je doklad, že sme boli zaočkovaní, keď aj tak vyžadujú test. Keď potom niekde sa musela stať chyba, kolegovia, kolegyne. A čo sa týka toho Klusa, však ten sám presviedčal všetky krajiny... (Reakcie z pléna.)
Laššáková, Jana, podpredsedníčka NR SR (2014-11-08):
Pán poslanec, pán poslanec Galko.
Žiga, Peter, podpredseda NR SR (2024-01-19):
Ďakujem. Na vaše vystúpenie evidujem sedemnásť faktických poznámok. Ako prvý pán poslanec Dostál.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 149 poslancov hlasovalo za 78, proti 3, zdržalo sa 68. Národná rada schválila návrh uznesenia k Správe výboru pre obranu a bezpečnosť o stave použitia informačno-technických prostriedkov za rok 2010 Prosím spravodajcu z výboru pre pôdohospodárstvo a životné prostredie poslanca Petra Muránskeho, aby uviedol hlasovanie v prvom čítaní o návrhu poslanca Národnej rady Slovenskej republiky Igora Sidora na vydanie zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (tlač 333). Pán poslanec, máte slovo.
Grendel, Gábor, podpredseda NR SR (2022-06-29):
Štyri faktické poznámky na vystúpenie pána poslanca Mičovského. Ako prvý pán poslanec Ladislav Kamenický.
Laššáková, Jana, podpredsedníčka NR SR (2012-05-11):
Ďalší prihlásený do rozpravy je pán poslanec Hlina. Nech sa páči.
Číž, Miroslav, podpredseda NR SR (2015-07-03):
Kolegyne, kolegovia, teraz sa vás pýtam, kto sa chce do rozpravy prihlásiť ústne? Pán poslanec Fronc, pani poslankyňa Šípošová, pán poslanec Kadúc. Uzatváram možnosť prihlásiť sa do rozpravy ústne. Slovo má pán poslanec Fronc.
Pčolinský, Peter, poslanec NR SR (2016-06-14):
Ďakujem, ja by som len pre kolegov doplnil informáciu, že len minulého roku boli masové protesty v Čiernej Hore v tisícoch, v ktorých ľudia protestovali proti vstupu do svojej krajiny do NATO. Ľudia v tejto krajine požadujú referendum o vstupe do NATO a absolútne odmietajú, aby vláda, mafiánska vláda, za nich rozhodla o vstupe do tejto aliancie. Čiže len aby ste mali ďalšiu skladačku, že samotní občania Čiernej Hory nie sú práve nadšení vstupom svojej krajiny do NATO. Ďakujem.
itňanská, Lucia, poslankyňa NR SR (2015-06-26):
Pán predseda, dajte, prosím, hlasovať o tom, že Národná rada prerokuje návrh zákona v druhom čítaní.
Cmorej, Peter, poslanec NR SR (2021-09-28):
Janka, ďakujem, že si teda toto povedala, že Možnosť voľby nedostala dotáciu na ďalšie fungovanie. No ja neviem, kolegovia, ako vy, ale ja teda toto považujem za dosť poburujúce, kedy organizácia, ktorá robí takéto kvalitné štúdie, nedostane možnosť ďalej fungovať a nepovažujem to férový spôsob boja za vašu vec. Takže ak teda máte vo svojom zákone aj dotácie pre združenia sprevádzajúce tehotné ženy, ja by som vás poprosil, pani predkladateľka, lebo to, to je naozaj len elementárne vyjadrenie slušnosti, aby ste to preformulovali tak, aby dotácie dostali aj také organizácie, ktoré sú na opačnej strane názorového spektra, aj Možnosť voľby. To je úplne elementárna slušnosť.
M. Číž, podpredseda NR SR: (2008-10-30):
(Prerušenie rokovania o 12.09 hodine.) (Pokračovanie rokovania o 14.03 hodine.) Siedmy deň rokovania 28. schôdze Národnej rady Slovenskej republiky 30. októbra 2008 o 14.03 hodine
M. Číž, podpredseda NR SR: (2008-12-03):
(Hlasovanie.) 133 prítomných, 110 za, 1 proti, 22 sa zdržalo. Návrh sme schválili. Sme v treťom čítaní . Otváram rozpravu v rámci tretieho čítania. Pýtam sa, či chce niekto podať príslušné návrhy v zmysle rokovacieho poriadku? Pokiaľ nie, vyhlasujem rozpravu za skončenú. Máte slovo, pani spravodajkyňa.
Budaj, Ján, minister životného prostredia SR (2021-10-21):
Pán poslanec, je to trvalá úloha ministerstva nastaviť dobré požiadavky. Ale opakujem, toto bolo dosť daždivé, ale pritom aj teplé leto. Čiže striedali sa daždivé dni s horúcimi a chodili sa nám sťažovať ľudia na to, že práve sa málo vyváža. Ja chápem, že zberové spoločnosti aj obce by potrebovali nájsť ten optimálny stred a my sme k dispozícii. Na čom bude prevažujúca zhoda, tak také pravidlá sa budú používať. Ďakujem pekne.
Tabák, Romana, poslankyňa NR SR (2021-05-13):
Ďakujem pekne. Ja som chcela vlastne poďakovať za odpoveď a chcela som na túto problematiku upozorniť, pretože sa na ňu ako keby pozabudlo. Hovoríme o digitalizácii, zriaďovaní 5G sietí a na Slovensku skutočne existujú obce, z ktorých sa mobilom nikde nedovoláte. Ľudia sú nútení všetko vybavovať osobne, čo je, čo je veľmi nepraktické. A považujem za absolútnu prioritu tento problém riešiť. Možno na záver ešte otázka, či máte zmapované, koľko takých obcí na Slovensku existuje.
Grendel, Gábor, podpredseda NR SR (2022-10-05):
S reakciou na faktické poznámky pán podpredseda Juraj Blanár.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 141 poslancov, za 110, zdržal sa 31 poslancov. Návrh sme schválili. Ďalej.
Osuský, Peter, poslanec NR SR (2011-07-13):
Ďakujem pekne. Pán podpredseda Fico, myslím, celkom správne konštatoval, že v Európe sú dnes trendy dekriminalizácií, depenalizácií. Otázka je len, či sú to trendy s dobrým výsledkom, či ich preverila teda prax. Čiastočne o tom hovoril kolega predrečník. A ja chcem povedať jedno. V čase dickensovskom a preddickensovskom kradli v Anglicku „deti“ chlieb z hladu. A za krádež bochníka bol vtedy možný aj trest smrti. Dnes, ako počúvame, kradnú drahé autá. A tak sa zamýšľam nad tým, kam sme sa posunuli, zamýšľam sa nad tým, či od týrania zaveseného psa a jeho umlátenia nie je krátka cesta k týraniu manželky, detí, starej mamy alebo starčeka, či toto všetko nesúvisí a čo by sme s tým mali robiť. Ja neviem, ale som presvedčený, že hovoriť o stabilite Trestného zákona je veľmi dobré. Ale nemyslím si, že by sme mali poskytovať „stabilitu“ ľuďom, ktorí umlátia psa alebo ktorí týrajú ľudí. Jednoducho nemyslím si, že im máme hovieť akousi stabilitou. Je celkom primerané, že realita vyžaduje reakciu. A ak pán podpredseda Fico bol alebo možno je zástancom trestu smrti, mal na to možno svoje odôvodnenie, hoci sa opäť nájdu tí, ktorí budú tvrdiť, že to nič nerieši, lebo tí, čo chcú vraždiť, budú vraždiť aj tak. Neviem, ale skúsenosť zo švédskeho Johanneshofu, kde sa ešte v predminulom storočí utínali ruky zlodejom, viedla k stavu, keď sa kradlo málo. Naopak, opustenie, nie utínania rúk, ale trestu ako jednej z možností prevencie i preventívnej výchovy sa mi zdá scestné.
Bugár, Béla, podpredseda NR SR (2017-01-31):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy, lebo nemám žiadnu písomnú prihlášku. Ako jediná pani poslankyňa Jurinová. Končím možnosť sa prihlásiť do rozpravy ústne. Nech sa páči, pani poslankyňa, máte slovo.
J. Halecký, poslanec: (2009-09-10):
No a nakoniec samotná prevencia, pokiaľ by bola včas primeraná a účinná, tiež by ušetrila nie malé financie. Takže ešte raz chcem sa opýtať pána poslanca Slafkovského, prípadne aj predkladateľov, či skutočne revízni lekári môžu zasahovať, stopnúť diagnostiku... (Vystúpenie prerušené časomerom.)
Nicholsonová, Lucia, poslankyňa NR SR (2012-09-11):
Áno.
Viskupič, Jozef, poslanec NR SR (2015-07-01):
Ďakujem, pán predseda. Pán predseda Jarjabek, ja by som chcel upozorniť na jeden moment, spomínal som ho už dvakrát. Nazvem to tak a bude to troška na hranici, ale podľa súčasného znenia zákona, vy tie kvóty viac-menej nezavádzate. Myslím si, že keď dáme do ustanovenia toho § 28d takéto znenie, že kvóty alebo tento mechanizmus, ktorý zavádzame, sa nevzťahuje na vysielanie rozhlasovej programovej služby, ak rada rozhodla, že určenie podielu slovenských hudobných diel je zameraním programovej služby úplne vylúčené, čiže keď od 1. 1. sa stane z American Expressu Express, ich programová služba teda bude zameraná na vysielanie americkej hudby a dajú žiadosť podľa súčasného navrhnutého znenia s tým, že je úplne vylúčené, že budú hrať alebo môcť hrať slovenskú hudbu, lebo ich programová služba sa zameriava na vysielanie americkej hudby, tak rada rozhodne, že táto programová služba je na základe ustanovení úplne vylúčená na to, aby hrala slovenskú hudbu. A teda počítajme s dobrým, ale pripravme sa na najhoršie. Osobne si myslím, že toto môže nastať. A tie zadné dvere na to, aby či už rádio Patria alebo nejaké iné rádio neboli nútené ísť do vysielania slovenskej hudby, kde by tá rada asi rozhodla dobromyseľne, že sa na to tento kvótový mechanizmus nebude vzťahovať, tak chcel by som poznať, či tých päť podstatných ľudí, ktorí budú hlasovať za to, nebude... (Prerušenie vystúpenia časomerom.)
Danko, Andrej, predseda NR SR (2016-07-06):
Vážené panie poslankyne, vážení páni poslanci, otváram 8. schôdzu Národnej rady Slovenskej republiky, ktorú som zvolal podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 34 poslancov Národnej rady. Poslanci žiadajú na tejto schôdzi prerokovať návrh skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi (tlač 158). Prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je prítomných 56 poslancov, a teda Národná rada nie je uznášaniaschopná. Na základe uvedeného odkladám začiatok schôdze na 11. hodinu, kedy opäť zistím prítomnosť poslancov. V prípade, že nebude prítomná nadpolovičná väčšina, odložím začiatok schôdze na ďalší rokovací deň. Procedurálny ešte, pán poslanec Richard Raši.
Kavecká, Monika, poslankyňa NR SR (2022-09-22):
Ďakujem veľmi pekne za slovo. Vážený pán predseda, vážený pán minister, vážené pani poslankyne, vážení páni poslanci, v súlade so zákonom o rokovacom poriadku som bola určená predsedníčkou Výboru Národnej rady pre zdravotníctvo za spravodajkyňu k návrhu uvedeného zákona (tlač 1200). Predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo s tým, že uvedené výbory predmetný návrh zákona prerokujú ihneď. Prosím, pán predseda, otvorte všeobecnú rozpravu.
Jurinová, Erika, podpredsedníčka NR SR (2014-11-10):
Skôr ako dám prebehnúť procedurálne návrhy, o slovo potom požiadal pán minister práce. A pán poslanec a navrhovateľ Lipšic potom. Ešte teda dáme prebehnúť tie procedurálne návrhy. Pán poslanec Martvoň, nech sa páči.
Laššáková, Jana, podpredsedníčka NR SR (2012-05-10):
Pán poslanec Kamenický s faktickou poznámkou, nech sa páči.
Blanár, Juraj, podpredseda NR SR (2023-06-23):
Dve faktické poznámky a možno ešte predtým mi dovoľte, aby som aj ja, v liberálnom, kapitalistickom svete, pán poslanec Krajčí, zisky sa kapitalizujú a straty sa socializujú. To je predstava liberálnych pravicových strán. Nech sa páči, pán poslanec Šefčík.
V. Veteška, podpredseda NR SR: (2003-12-03):
I. Belohorská, poslankyňa: Ďakujem pekne, pán predsedajúci. Zvyčajne sa k témam takéhoto charakteru nevyjadrujem, pretože si myslím, že je tu dostatok odborníkov aj na tento problém, ale jednu vetu, ktorú povedal pán kolega, by som chcela rozvinúť. Povedali ste: „V súčasnom parlamente nie je vôľa vytvoriť nezávislú televíziu.“ Ani v súčasnom, ani v minulom, pán poslanec, a musím vám povedať, keď sa začali robiť politické čistky a vyhadzovať šírom radom ľudia, tak jednoducho to nerobí dobre. Pozrite si program a budete vidieť, že je koalíciou zmonopolizované právo na informácie, ktoré sa podávajú, a musím vám povedať, že okrem jednej televíznej diskusie, opozícia nedostane žiaden priestor vyjadriť svoje názory. Aj dnes sa platia možno aj prostredníctvom Slovenskej televízie veľké poplatky na rôzne mediálne prieskumy, ale priam panicky sa boja ísť z televízie vypočuť si ľudí, ktorí tu boli aj dnes. To nebola opozícia, to neboli ľudia, ktorí boli nahnaní politickými stranami, prečo sa televízia nešla opýtať na ich názor? Ja som zato, aby Slovenská televízia dostala to, čo jej patrí. Ani nechcem vstupovať do pracovnoprávnych a personálnych problémov  Slovenskej televízie, ale myslím si, že sa už skončila doba nato, aby politici riadili tok informácií.
Zmajkovičová, Renáta, podpredsedníčka NR SR (2013-09-04):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Lipšic.
Paška, Pavol, predseda NR SR (2012-09-20):
Hlasujeme. (Hlasovanie.) 143 prítomných, 65 za, 16 proti, 62 sa zdržalo. Tento návrh sme neschválili.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) 137 prítomných, za 49, proti 30, zdržali sa 57, nehlasoval 1. Konštatujem, že Národná rada sa uzniesla, že nebude rokovať o tomto návrhu v druhom čítaní. Ďakujem, pán spravodajca. Pristúpime k ďalšiemu hlasovaniu, ktorým je hlasovanie o prvom čítaní návrhu poslancov Schlosára a Beluského na vydanie zákona, ktorým sa mení a dopĺňa Trestný zákon, je to parlamentná tlač 1306, bod programu 77. Hlasovanie bude uvádzať pán poslanec Boris Susko, člen ústavnoprávneho výboru. Poprosím, pán poslanec, máte slovo. (Hlasovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1306.)
Kučera, Karol, poslanec NR SR (2023-02-08):
Ďakujem za slovo. Ja chápem zrejme rozhorčenie pána, pána Suju, lebo on veľmi rýchlo sa dostane do levelu proste, do ktorého sa tu veľa poslancov nevie ani dostať, ale zrejme nemal teda možnosť nejak zareagovať na pána Mičovského, tak teraz si to, vybláznil sa aj na mne, ale k tomu poviem, k tomu poľovníctvu, respektíve ešte sa vyjadrím k tomu môjmu odídeniu zo sály. Pán Suja, ak si to chcete ísť overiť, na to vécko, kľudne tam zbehnite, neviem, nečakalo to, nebolo to tak dlho, takže môžte si to ísť overiť. Ale, samozrejme, k tomu poľovníctvu poviem toľko, že, samozrejme, nie je to moja téma, absolútne to nie je moja téma a na tomto zákone naozaj som pripísaný len preto, že môj asistent komunikuje veľmi poctivo túto tému niekoľko rokov už, dá sa povedať, organizuje stretnutia, je pri každom, je pri každom stretnutí, takže áno, nie je to moja téma, určite ja mám tuto zákony akurát po tejto rozprave, takže budete vidieť v téme, ktorej sa venujem poctivo, aj sú to iné témy, samozrejme, sú to športové témy, takže kolegovia sa tomuto venujú a vzhľadom na to, že aj môj asistent dlhodobo teda ide v tom, tak som pripísaný k tomu. Dúfam, že vám to takto stačí. Ďakujem.
Kvasnička, Marián, poslanec NR SR (2013-06-27):
Ja len krátko. Rozumiem kolegovi Sulíkovi aj Mihálovi, že naozaj tá filozofia rozvodu je u nich motivovaná úplne iným spôsobom a predstavujú si minimálnu ingerenciu štátu do čohokoľvek. Obávam sa ale, že tu sme v takom zvláštnom paradoxe, že tá i tá manželská alebo tá rodinná jednotka je súčasťou spoločenského organizmu a popritom, že nechceme, aby štát ingeroval, mali by sme sa zaujímať o zdravie tohto národného spoločenského organizmu. Preto som povedal, že tie trendy skôr ho poškodzujú, než by mu pomáhali, a nedá sa to oddeliť. Pokiaľ ide o kolegyňu Nicholsonovú, ja viem, vy ste senzibilný človek. Ja dokonca si myslím, že vy sa ani nerozvediete, ako ten vnútorný rozmer toho vášho maratónstva jednoducho cítim. Ak vás môžem poprosiť, skúste to ešte nejak reštartovať, podľa mňa aj ten chlap stojí za to a vy bezo sporu. (Potlesk.) A pokiaľ, pokiaľ, pokiaľ ešte môžem k spontánnej reakcii pani podpredsedníčky Zmajkovičovej, ja som sa, myslím, že som neurážal, expresivita je môj štýl a viete, že keby som to hodnotil rovnakou mierou, poviem, že všetky vaše vystúpenia, ktoré som tu doteraz počul, boli nudné a fádne ako bratislavské žemle. Ale nebudem to robiť, nie je to môj štýl. Buďte taká láskavá a môj štýl a môj spôsob vyjadrovania rešpektujte.
Karahuta, Jaroslav, poslanec NR SR (2022-05-25):
Ďakujem za slovo, pán predsedajúci. Vážená pani poslankyňa, páni poslanci, pán minister, Národná rada Slovenskej republiky uznesením č. 1215 z 2. februára 2022 pridelila vládny návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov, tlač 840, na prerokovanie týmto výborom: ústavnoprávny výbor, výbor pre pôdohospodárstvo a životné prostredie a výbor pre zdravotníctvo. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledujúce stanoviská: Ústavnoprávny výbor uznesením č. 458 z 9. marca 2022 s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 202 z 15. marca 2022 s vládnym návrhom zákona súhlasil a odporučil ho Národnej rade schváliť s pripomienkami. Výbor pre zdravotníctvo o predmetnom vládnom návrhu zákona nerokoval, nakoľko podľa zákona o rokovacom poriadku Národnej rady nebol uznášaniaschopný. Gestorský výbor odporúča o bodoch spoločnej správy číslo 1 až 4 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov Národnej rady o prerokovaní predmetného vládneho návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 204 zo dňa 15. marca 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, skončil som, otvorte, prosím, rozpravu.
Grendel, Gábor, podpredseda NR SR (2022-02-15):
Pán poslanec Ledecký.
Grendel, Gábor, podpredseda NR SR (2023-03-17):
Dve faktické poznámky na vystúpenie pána poslanca Krúpu. Nech sa páči, pán poslanec Miloš Svrček.
Bugár, Béla, podpredseda NR SR (2016-04-21):
Nech sa páči, pani ministerka, dostanete hneď dve minúty. Prosím vás, zapnite pani podpredsedníčke mikrofón, dobre? Nech sa páči.
Danko, Andrej, podpredseda NR SR (2024-10-23):
Poslankyňa Gažovičová.
Hraško, Igor, poslanec NR SR (2015-09-22):
Asi to je ešte na dlhšie, lebo sme ešte sme len pri bode 132.
M. Hort, podpredseda NR SR: (2008-02-13):
Pani poslankyňa Vášáryová, máte slovo, nech sa páči.
P. Paška, poslanec: (2003-06-20):
Ja, samozrejme, chápem, že vám vyhovuje typ reformného ministra, ktorý objektívne reformu robí a tvrdí, že na ňu netreba peniaze. Nechápem však, kto a kedy zaplatí dlhy, ktoré v zdravotníctve vznikali a vznikajú aj tohto roku. Preto považujem z vašej strany za krajnú nezodpovednosť, že ako predstaviteľ exekutívy a ekonóm prehliadate ďalšie enormné zadlžovanie systému, čo je však ešte závažnejšie, nerobíte nič, aby ste zabránili procesom deformujúcim legislatívu, ktoré ako keby mali umožniť zbaviť sa štátnej zodpovednosti za dlhy. To je ukážkovým prípadom, skrátené legislatívne konanie dva sedem trojky o prevzatí dlhov za zdravotné poistenie, kde nakoniec len na základe pozmeňujúceho návrhu sa zachovala zodpovednosť aspoň za istinu dlhov a pohľadávok, ktoré sú dnes v zdravotníctve. Dnes vidíme túto tendenciu aj pri navrhovanom zákone o zdravotných poisťovniach, ktorý, podľa môjho názoru bez vášho prispenia, dáva dôvod, aby sme si mysleli, že takisto ide len o elegantné zbavenie sa zodpovednosti za dlhy. A ďalším príkladom, ktorý je aj súčasťou 13. schôdze, je zákon č. 13/2002, ktorý hovorí o podmienkach premeny rozpočtových a príspevkových organizácií na neziskové inštitúcie, ktorý nielen vo mne vyvoláva nepríjemný pocit, že ide o ďalší elegantný spôsob, ako sa zbaviť zodpovednosti za dlhy a ako previesť bonitný majetok štátu do iných rúk. Ale ten najdôležitejší dôvod, ktorý vo mne vyvoláva obavy, je aj za minulej vlády, aj počas tohto obdobia, nerobíte nič, aby ste odstránili základnú deformáciu financovania zdravotníctva, a to je primeraný podiel štátu pri platbách za ekonomicky neaktívne obyvateľstvo do fondu zdravotného poistenia vo výške takej, aby aspoň matematicky bolo možné naplniť ústavný princíp solidarity, na ktorom je tento systém postavený. To je tých spomínaných 405 Sk, keď ste veľkou slávou zvýšili o 20 korún oproti minulému roku. Chcem upozorniť, že len zvýšením DPH na lieky a zdravotnícke pomôcky sa príjem štátneho rozpočtu zvýšil skoro o 600 miliónov korún. To znamená, že nejde o žiadne posilňovanie platieb štátu za svojich poistencov. Takže dovoľte, pán podpredseda vlády, som presvedčený, že aj toto je výsostne ekonomický a finančný problém, ktorý priamo súvisí so štátnym rozpočtom, a preto mu jednoducho musíte venovať pozornosť! Ak ju nevenujete, je to prejav vašej ľahostajnosti. A na túto vašu ľahostajnosť doplatia občania. Nielen doplatia, ale aj zaplatia. Vy možno na to máte, oni všetci asi nie. Ďakujem vám pekne. (Potlesk.)
Lipšic, Daniel, poslanec NR SR (2015-05-20):
Pán predseda, teraz úplne vážne. Pán poslanec Martvoň nedal súhlas so stiahnutím návrhu, kde sú spolupredkladatelia, návrh teda nie je stiahnutý. Vždy, keď sa návrh sťahuje, tak musia súhlasiť na základe vašej výzvy všetci spolunavrhovatelia, teraz sa tak nestalo, čiže návrh nie je vzatý späť. Len si povedzme jasne, pretože v tomto rokovací poriadok je jednoznačný, aj ústava, poslanec ako jednotlivec má právo dávať návrhy zákonov, čiže návrh nie je stiahnutý, budeme hlasovať asi teraz. (Prerušenie vystúpenia predsedajúcim.)
Takáč, Richard, poslanec NR SR (2020-12-01):
Ďakujem veľmi pekne za slovo, pán predsedajúci. Pán predseda Robert Fico, chcem ti veľmi pekne poďakovať za zhodnotenie a popis toho, ako sa tu deštruuje momentálne sociálny štát. Dovoľte mi, ja by som aj poďakoval pánovi Viskupičovi, ktorý je-di-ný z koalície vystúpil k veci, o ktorej sa tu teraz bavíme. Treba otvorene povedať, že vám všetkým, ktorí sedíte naľavo do nás, keby ste prestali rozprávať tieto nezmysly, tak tam sedíte potichu a nemáte čo k týmto veciam povedať. Ani jeden z vás nepovedal k tým veciam, ktoré sú tu momentálne predkladané. Myslím si, že toto je veľká, veľká hanba a ani neviete, o čom budete v konečnom dôsledku hlasovať. Lebo, tak ako bolo povedané, deštrukcia sociálneho štátu je tu na dennej báze. Keď som minulý týždeň vystupoval k rušeniu obedov zadarmo, ktoré sú v skutočnosti obedy zadarmo, lebo sú obce a mestá, ktoré tie minimálne čiastky, kde sa bavíme o tisícoch, možnože v meste Prievidza to bolo 17-tisíc euro ročne, ktoré bolo treba doplatiť na to, aby tie deti mali tie obedy zadarmo. Takže toto je úplne jednoznačný dôkaz. Tak keď som tu vystupoval minulý týždeň, hovoril som o tom, že terajšia vládna koalícia ruší všetky sociálne opatrenia ako na bežiacom páse a že do konca roka zruší všetky – podľa mňa – sociálne, sociálne veci. To som ani netušil, že takéto všelijaké veci, ktoré sme tu mali dnes možnosť počuť, idete schvaľovať vo vládnej koalícii. Ďakujem veľmi pekne.
V. Veteška, podpredseda NR SR: (2007-05-17):
(Hlasovanie.) Prítomných 139, za 87, proti 40, zdržalo sa 12. Konštatujem, že sme schválili vládny návrh zákona č. 182/2005 Z. z. o vinohradníctve a vinárstve. Budeme pokračovať, ešte jeden zákon máme. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 193/2005 Z. z. o rastlinolekárskej starostlivosti a o zmene a doplnení niektorých zákonov (tlač 211). Dávam slovo spoločnej spravodajkyni pani poslankyni Magde Košútovej a prosím, aby hlasovanie uvádzala.
Glváč, Martin, podpredseda NR SR (2019-01-30):
S reakciou pani poslankyňa Gaborčáková.
Jurinová, Erika, podpredsedníčka NR SR (2014-11-10):
Pán Martvoň, potom, po faktických poznámkach. Pán poslanec Hlina, nech sa páči.
B. Bugár, podpredseda NR SR: (2005-09-23):
Vyhlasujem rozpravu za skončenú. Prerušujem rokovanie o tomto bode programu. A pán minister obrany má ešte jeden bod, pri ktorom navrhujem, aby sme ho prerokovali pred hlasovaním. Je to návrh vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov Ozbrojených síl Slovenskej republiky do orgánov vojenského zastúpenia pri NATO/EÚ a do vojenských štruktúr NATO/EÚ (tlač 1291). Pán minister, máte slovo.
Glváč, Martin, podpredseda NR SR (2016-09-09):
Pán poslanec Grendel.
P. Paška, predseda NR SR: (2008-01-29):
(Hlasovanie.) 146 prítomných, 64 za, 53 proti, 29 sa zdržalo. Konštatujem, že tento návrh sme neprijali. Ďalší návrh dal pán predseda poslaneckého klubu SDKÚ – DS, aby sme nespájali súhlas alebo nevyjadrili súhlas s účasťou pána komisára Figeľa hlasovaním o programe. Myslím, že o tomto nemusíme hlasovať. Dám samostatne hlasovať o programe a samostatne o tom, či pán Figeľ môže vystúpiť v pléne a v rozprave. A ako posledný bol návrh od pani poslankyne Tóthovej, ktorá žiada preložiť návrh jej a pani poslankyne Muškovej na rokovanie na budúci utorok ako prvý bod programu o 9.00 hodine. Pýtam sa, či je všeobecný súhlas. (Všeobecný súhlas.) Je všeobecný súhlas, takže nebudeme o tomto hlasovať. Budeme hlasovať teraz, dámy a páni, o návrhu programu 19. schôdze ako o celku. Prezentujeme sa a hlasujeme. (Hlasovanie.) 147 prítomných, 84 za, 63 bolo proti. Konštatujem, že sme schválili program 19. schôdze. A teraz vás ešte požiadam, dámy a páni, aby ste sa vyjadrili k možnosti vystúpenia pána komisára Jána Figeľa v rozprave k návrhu legislatívneho plánu práce Európskej únie. Hlasujeme. (Hlasovanie.) 147 prítomných, 146 za. Teším sa na vystúpenie a informácie od nášho komisára pána Janka Figeľa. Ďakujem pekne. Dámy a páni, budeme pokračovať v rokovaní 19. schôdze. Chcem vás len informovať, že hneď po prerokovaní prvého bodu, a to je vyhlásenie alebo prijatie návrhu uznesenia Národnej rady pri príležitosti 160. výročia vzniku prvej Slovenskej národnej rady. Budeme hlasovať o tomto návrhu uznesenia. Ešte vás chcem informovať o procedúrach, tak ako sme o nich hovorili aj v grémiu. Tajné hlasovania o bodoch 13, 58 a 59 vykonáme vo štvrtok 31. januára po hlasovaní o 17.00 hodine. O ostatných prerokovaných bodoch programu, ak nerozhodneme hlasovaním inak, budeme hlasovať vždy o 11.00 hodine a 17.00 hodine. Teraz poprosím pána podpredsedu Číža, aby prevzal vedenie schôdze.
Krajčí, Marek, poslanec NR SR (2018-02-02):
Ďakujem pekne za faktické poznámky. Pán poslanec Blanár, no, ja som nepovedal všetko, čo som chcel. Povedal som dostatok vecí tu, takže viete, ktoré veci som nepovedal. Nemohol som reagovať na niektoré veci, ale reagoval som na nich teraz tu. Takže nezavádzajme. A, samozrejme, v duchu som sa pousmieval, ako ste ako levy bojovali za biznis štátnej akciovky JAVYS-u, ako keby ste mali na nej nejaký, nejaký podiel alebo nejakým spôsobom ste boli na ňom zainteresovaný. Naozaj, toto sú vážne veci. A ja by som bol rád, aby, aby tak citlivá vec ako ochrana, radiačná ochrana našich obyvateľov bola vždycky nadradená akýmkoľvek ekonomickým záujmom, aby tu naozaj šlo o kultivovanú diskusiu, vysokoodbornú. Žiaľ, to, čo nám tam predviedol pán doktor Jurina, dostal som potom z viacerých strán, bolo veľmi neodborné a, by som povedal, až manipulatívne podané. A veľmi ma mrzí, že takéto závažné veci, ako keby naozaj za tým bolo ešte niečo iné, takýmto spôsobom bagatelizujeme. My sme proti tomu, aby sa cudzí rádioaktívny odpad spaľoval na našom území. V rozprave som povedal dostatočné množstvo dôvodov, ktoré sú minimálne na zamyslenie. Mnohé z nich sú naozaj dokázané fakty, ktoré spôsobujú to, že by sme mali naozaj za tento návrh nezahlasovať a nepodporiť ho. Ale mali by sme si naozaj krajinu vyčistiť od takéhoto biznisu, ktorý môže mať ďalekosiahle dopady na zdravie a životy ľudí žijúcich v tejto krajine. Ďakujem pekne.
B. Bugár, podpredseda NR SR: (2006-03-15):
J. Cuper, poslanec: A gestorský výbor odporúča schváliť. Chcete tak alebo... (Reakcie z pléna.) Takto alebo takto?
Laššáková, Jana, podpredsedníčka NR SR (2013-09-19):
Na vystúpenie pána poslanca s faktickou poznámkou pán poslanec Muránsky. Končím možnosť prihlásiť sa s faktickými poznámkami. Nech sa páči, pán poslanec.
Glváč, Martin, podpredseda NR SR (2016-09-13):
Stále hovoríme k príspevku pani Cigánikovej, hej, pán poslanec?
P. Hrušovský, podpredseda NR SR: (2002-05-31):
Nech sa páči. P. Tatár, poslanec: Ďakujem pekne. Jednou vetou. V zdravom štáte spravia reformu vysokého školstva a potom neplačú, že všetci sa zbierajú na niekoho, kto emigruje, pretože po tej reforme by nejaká takáto úvaha neprišla na rad a v slobodnom svete, na ktorý sa nielen odvolávame, ale na ktorý vzhliadame, je to samozrejmé. Ďakujem.
V. Tomanová, ministerka práce, sociálnych vecí a rodiny SR: (2007-07-02):
Účelom tohto vládneho návrhu, ktorým sa mení a dopĺňa citovaný zákon, je najmä dotvoriť legislatívny rámec podmienok na zabezpečenie uspokojivej ochrany života a zdravia podnikajúcich fyzických osôb a zamestnancov, ktorí nie sú zamestnávateľmi, na posilnenie participácie zástupcov zamestnancov v oblasti bezpečnosti a ochrany zdravia pri práci,  spružnenie niektorých povinností zamestnávateľov vrátane zníženia ich administratívneho zaťaženia. Súčasťou je ďalej úprava ustanovení zákona o bezpečnosti a ochrane zdravia pri práci so zreteľom na ostatné zmeny súvisiacich právnych predpisov a poznatky z aplikačnej praxe. V rámci novelizačného čl. III, ktorým sa mení a dopĺňa zákon č. 125/2006 Z. z. o inšpekcii práce  a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov, sa navrhuje nový nástroj na ekonomickú motiváciu zamestnávateľov dodržiavať právne predpisy na zaistenie bezpečnosti a ochrany zdravia pri práci. Navrhuje sa, aby inšpektorát práce mohol podať podnet na zrušenie  živnostenského oprávnenie alebo pozastavenie prevádzkovania živnosti, ak zamestnávateľ závažným spôsobom porušuje právne predpisy na zaistenie bezpečnosti a ochrany zdravia pri práci. Súčasne sa v nadväznosti na novelizáciu § 133 Zákonníka  práce, pokiaľ ide o normy spotreby práce, ustanovuje kompetencia inšpektorátu práce rozhodovať o zavedení noriem spotreby práce a ich zmien u zamestnávateľa, ak sa na nich zamestnávateľ nedohodne so zástupcami zamestnancov vo väzbe na novelizáciu § 149 Zákonníka práce, povinnosť inšpektorátu prácu bezodkladne preskúmať odôvodnenosť požiadavky odborového orgánu na prerušenie práce u zamestnávateľa v prípade bezprostredného a vážneho ohrozenia života alebo zdravia zamestnancov. V súvislosti s navrhovanou právnou úpravou sa zároveň novelizuje aj zákon Národnej rady č. 145/1995 Z. z. o správnych poplatkoch v znení neskorších predpisov. Taktiež sa novelizuje zákon č. 212/1995 Z. z. o koncesionárskych poplatkoch a o zmene a doplnení zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov v znení zákona Národnej rady č. 225/1996 Z. z., zákona č. 320/1996 Z. z., zákona č. 188/1999 Z. z., zákona č. 241/2003 Z. z. a zákona č. 96/2006 Z. z. Ďakujem za pozornosť.
Kolíková, Mária, poslankyňa NR SR (2023-03-15):
Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Dostál, Ondrej, poslanec NR SR (2024-06-14):
Chcel by som oznámiť, že o návrhu ústavného zákona budeme hlasovať v utorok 18. júna o jedenástej hodine. V prípade, že bude schválený, tak navrhujem, aby sme hneď hlasovali aj o návrhu novely Trestného poriadku. V prípade, že nebude schválený, navrhujem, aby sme o návrhu novely Trestného poriadku hlasovali až na druhý deň v stredu o jedenástej hodine, aby predkladatelia mali priestor na stiahnutie návrhu zákona, keďže v prípade, že nebude zmenená ústava, tak by to bol protiústavný zákon, a teda nemá zmysel o ňom rokovať, ak nebude schválený ústavný zákon. Ďakujem.
Fecko, Martin, poslanec NR SR (2010-10-19):
Ďakujem, pán predsedajúci. Pani kolegyňa, ďakujem pekne, že ste upozornili, ako ste super počas vášho štvorročného vládnutia pristupovali k našim reštituentom, ktorí, žiaľ, musím povedať, že na budúci rok 24. 6. 2011 budeme oslavovať smutné výročie, a síce 20. výročie odkedy bol zákon o pôde účinný a za dvadsať rokov sa tejto republike nepodarilo reštitučné nároky ukončiť. Pýtam sa, sme hodní našich predkov, našich otcov, našich mám, ktorí, keby sme sa im mali postaviť priamo do zrkadla, čo by sme im povedali? Čo sme tu robili za tých dvadsať rokov? Ja som tu aj štyri mesiace aj s topánkami, ako sa hovorí, ale pýtam sa vás, čo ste tu už viacej období, aj volebných, kde sme? Kde sme nechali tých obyčajných ľudí? To nie sú žiadni sponzori, mecenáši, to sú obyčajní ľudia, ktorým boli brané pozemky v rozhodnom období, sú to oprávnené osoby, ktorým, žiaľ, sa momentálne priznala takým spôsobom náhrada, že pokiaľ sa vopred na Slovenskom pozemkovom fonde nedohodnú, komu sa to dá, tak vôbec nie je riešený, ide na koniec. Iďte sa pozrieť, koľko takýchto nárokov doslova zostarnutých tam leží a ľudia si nevedia pomôcť. Žiaľ, je mi smutno, hovoríte, že meníme pravidlá hry počas hry. Nie. Vy ste to aj vo svojom vystúpení uviedli, keď ste hovorili, že ste novelizovali zákon v roku 2008. Áno, novelizovali ste ho tak, že tí, čo majú do 400 m2 	a nad 5 000 korún, tak do 5 000 korún nebudú môcť dostať pozemky, len finančnú náhradu. Tak to je super. Zmenené pravidlo hry a ďalšie, keď ste 25. mája 2010 dali vládnym nariadením zoznam 119 katastrálnych území, kde sa nedá vydať náhradný pozemok. Tak ďakujem pekne s takýmito pravidlami. Toľko z mojej strany. Ďakujem. (Potlesk.)
Bugár, Béla, podpredseda NR SR (2019-10-22):
Prezentujme sa a hlasujme o týchto bodoch zo spoločnej správy okrem bodu 12 a 37. (Hlasovanie.) Prítomných 135, za 83, zdržalo sa 52 poslancov. Tieto body boli schválené. Nech sa páči.
Dobeš, Peter, poslanec NR SR (2023-05-25):
Ďakujem pekne. Chcem ti, pán poslanec Marcel Mihalik, poďakovať za prípravu tohto zákona, bolo to nespočetné množstvo, alebo teda veľký počet sedení a rokovaní, aby sa našla cesta, ako spracovať tento návrh zákona. Takisto ďakujem všetkým, ktorí boli zainteresovaní do tohto rokovania, nielen rezort ministerstva vnútra, ale aj ďalšie organizácie vrátane mestských polícií na Slo... a obecných polícií na Slovensku. Sám som ako primátor mesta v minulosti bol pri tvorbe mestskej polície a na základe určitého aj tlaku občanov došlo k zhode v mestskom zastupiteľstve a bola vytvorená takáto zložka na úrovni mesta a môžem povedať, že veľmi zabezpečovali, pomáhali zabezpečovať nielen verejný poriadok, ale aj rešpektovanie dopravných značení, parkovania a všetko, čo prinášalo, zhodou okolností išlo o kúpeľné mesto, takže bolo tu aj zvýšený počet turistov, návštevníkov, pacientov, takže bola opodstatnená táto otázka, aby mestská polícia bola u nás vytvorená. Takže ešte raz srdečne ďakujem.
P. Hrušovský, predseda NR SR: (2005-10-27):
(Hlasovanie.) 126 prítomných, 52 za, 34 proti, 40 sa zdržalo. Neschválili sme pozmeňujúce návrhy pána poslanca Šulaja. Ďalší návrh. V. Horák, poslanec: Teraz, pán predseda, dajte, prosím, hlasovať o tom, že prerokujeme uvedený návrh v treťom čítaní.
Eliáš, Richard, poslanec NR SR (2024-05-09):
Ďakujem pekne za slovo, pán predsedajúci. Vážené kolegyne, kolegovia, pán Stachura, samotná práca ministerky Dolinkovej je odpoveďou na vaše slová, ktoré ste tu teraz povedali, a myslím si, že za šesť mesiacov svojej práce ukázala oveľa viac ako vy za vašich jedenásť mesiacov, v ktorých ste boli vo vláde predchádzajúcej. Dovolím si povedať, že ako poslanec Prešovského kraja už len keď upriamime pozornosť na nemocnicu Prešov, bolo vami spomínané, že chýba pani ministerke alebo rezortu zdravotníctva vízia. Myslím si, že aj na tejto nemocnici a na plánoch, ktoré sú momentálne prezentované, je vidieť, že tu vízia a predstava je a v spolupráci s ministerstvom obrany sa plánuje zabezpečiť, aby táto najväčšia nemocnica v Prešovskom kraji fungovala ďalej aj napriek tomu, že bola zanechaná v dlhu 150 miliónov po predchádzajúcom vedení. Ďalej by som aj spomenul Nemocnicu Poprad. Momentálne sa tam realizuje najväčšia rekonštrukcia v histórii tejto nemocnice. Pani ministerka tam bola niekoľkokrát osobne na návšteve tejto nemocnici a riešili, riešila tam konkrétne kroky a dennodenne ministerstvo zdravotníctva podáva pomocnú ruku tejto nemocnici, aby sa táto nemocnica stala jednou modernou nemocnicou v našom regióne, takže za to jej taktiež ďakujeme. A to sú konkrétne kroky, ktoré pani ministerka urobila za týchto šesť mesiacov, a aj predstavitelia samosprávy z Prešovského kraja, či už zo Svidníka, Sabinova, Medzilaboriec a tak ďalej, mi tlmočia slová, že diskusia s pani ministerkou, ako aj konkrétne kroky vedú k tomu, že konštruktívne pomáha riešiť situáciu v ich regióne, aby zdravotná starostlivosť bola zabezpečovaná v čo najväčšej možnej miere kvalitne, aby bola dostupná. Chcem týmto povedať, že dúfam, že vaše slová neodradia pani ministerku a som o tom presvedčený, aby aj naďalej pokračovala vo svojej práci, lebo ja jej za Prešovský kraj môžem povedať len jedno veľké ďakujem. (Potlesk.)
Štarchoň, Peter, poslanec NR SR (2016-11-22):
Ďakujem veľmi pekne. Naozaj pragmatické vystúpenie. Ja by som možno len doplnil, vyvstáva taká otázka, zákon explicitne nerieši problematiku zaisťovní. A ďalšia možno poznámka. Pokiaľ prejde aj jeden pozmeňovací návrh, tak príjmy štátneho rozpočtu určite nebudú také, aké boli plánované, rádovo pôjde o niekoľko desiatok miliónov menej. Otázka je, či vôbec to stojí za to, aby sa rozbilo celé odvetvie. Všetko.
Pellegrini, Peter, podpredseda NR SR (2020-09-17):
Pán poslanec Drdul.
Pellegrini, Peter, predseda NR SR (2015-11-26):
Ďakujem pekne. V rozprave ešte vystúpi pán spravodajca. Nech sa páči.
Grendel, Gábor, podpredseda NR SR (2021-11-23):
S faktickou poznámkou ešte pán poslanec Kočiš.
Bugár, Béla, podpredseda NR SR (2017-12-06):
Všetko? Pán poslanec Marian Kotleba, nech sa páči.
Dubačová, Viera, poslankyňa NR SR (2019-03-28):
Ďakujem. Ja sa chcem poďakovať kolegovi Dostálovi za veľmi vecný prístup, pretože stále rozprávame o Dohovore o predchádzaniu násilia na ženách a domácemu násiliu. Nič viac a nič menej. V našej krajine trpí dennodenne týmto násilím, trpia celé rodiny, ženy, deti. Dennodenne. V túto chvíľu, každú minútu. Naša republika urobila už veľmi dôležité kroky, ktoré napriek tomu, že sme neratifikovali tento dohovor, akceptujú, že toto domáce násilie na ženách a na deťoch tu je. Ja budem vo svojom vystúpení rozprávať aj o tom v koľkých občianskych združeniach (ruch v sále a zaznievanie gongu) som bola spoluzakladateľkou, kde som sa venovala konkrétnym prípadom domáceho násilia. Hráme sa tu na slovičkárenie, vymýšľame, a pritom nám uniká ten základný problém a to je násilie na ženách, ktoré pokračuje, ktoré svojím spôsobom stále v našich stereotypných... (Neutíchajúci ruch v sále a prerušenie vystúpenia predsedajúcou.)
Nicholsonová, Lucia, poslankyňa NR SR (2012-05-16):
Ďakujem pekne za slovo. Ja by som chcela reagovať okrem jeho na to, čo ste povedali, pán poslanec Hrnčiar, že ste si pozerali naše trvalé bydliska, teda poslancov za SaS, a chcela by som vás upozorniť na to, že naša kandidátka bola postavená trochu inak, ale vďaka inštitútu preferenčných hlasov sme sa poniektorí prekrúžkovali, napríklad aj ja a som z Bratislavy a nekrúžkovali ma len ľudia z Bratislavy. Takže nie som tu len pre Bratislavčanov. A ja mám pocit, že vy ste úplne zabudli na to, že my sa tu snažíme presadiť vôľu takmer milióna občanov, ktorí v referende deklarovali, že chcú znížiť počet poslancov. A ja som bola jedna z tých, ktorá na námestiach zbierala tie podpisy občanov pod našu petíciu, a môžem vám povedať, že sme sa vzácne s tými občanmi zhodli na tom, že zhruba tretina zákonodarného zboru je tu naozaj len do počtu. Ako ruku na srdce, keď si pozriete na stránke, kto sa ako vehementne zapája do diania v zákonodarnom zbore, je to zhruba tretina poslancov, ktorí za celé volebné obdobie povedia jedno jediné slovo, a to sľubujem, keď skladajú poslanecký sľub. A v neposlednom rade teda by som chcela povedať, že považujem za absolútnu drzosť, keď vôľu takmer milióna občanov označíte, že je to prázdne politické gesto. Ja sa skôr domnievam, že to, čo ste tu teraz vy predviedli, váš príspevok do rozpravy k takémuto dôležitému návrhu zákona, považuje za prázdne politické gesto. Ďakujem.
Remišová, Veronika, poslankyňa NR SR (2018-10-24):
Ďakujem. Štyri poznámky k pánovi ministrovi. Čo sa týka, pán minister sa tu rozčuľuje, že sme mu nezaslali pozmeňovacie návrhy. Tento návrh, pán minister, sme vám doniesli osobne. Tento návrh na naše rokovanie, napríklad tento konflikt záujmov na našom rokovaní sme vám osobne predložili, čiže tento návrh od nás máte už veľmi dávno. Teraz ho predkladáme ako jeden z pozmeňujúcich návrhov. Áno. Okrem toho pozmeňujúce návrhy sú na webovej stránke, predpokladám, že vy alebo váš aparát má schopnosť si teda prečítať pozmeňujúce návrhy z webovej stránky. Určite uznáte, že ústavný zákon a vládny návrh zákona sú spojené nádoby a jeden s druhým súvisia, preto som sa vyjadrovala v rozprave, v rozprave k obidvom častiam a pozmeňujúci návrh k vládnemu návrhu prednesiem, prednesiem za chvíľu. Cyklická obmena. Tak ako povedal kolega Dostál, odborné organizácie o priebežnom obmeňovaní sudcov hovoria už veľmi dlho. Vy keď hovoríte, že existovali rôzne návrhy, tak vlastne ste priznali, že neviete dosiahnuť dohodu v koalícii, a ja hovorím, že je veľkou hanbou, že na takej jednej z najdôležitejších vecí pri zmene Ústavného súdu je práve priebežná obmena. Ako je možné, že v koalícii na tom neviete, neviete dosiahnuť dohodu? Čo sa týka dohody s opozíciou. Keď sme boli, keď sme boli u vás a priniesli sme vám, to boli minimálne 4 strany návrhov, na všetko vaša odpoveď bola, nie je dohoda v koalícii, nie je dohoda v koalícii, nemôžem to akceptovať. V zásade ste nič neakceptovali, preto trvám na tom, že ak sa chcete dohodnúť, tak na dohodu sú potreb... (Prerušenie vystúpenia časomerom.)
B. Bugár, podpredseda NR SR: (2002-12-12):
(Hlasovanie.) Prítomných je 130 poslancov, za návrh  75, proti 22, zdržalo sa 33. Konštatujem, že Národná rada zvolila Miroslava Beblavého za člena Predstavenstva Národného úradu práce. Ďalšie hlasovanie.
Laurenčík, Milan, podpredseda NR SR (2021-11-30):
Ďalšiu faktickú poznámku má pán poslanec Eduard Kočiš, nech sa páči.
Matejička, Vladimír, poslanec NR SR (2015-11-24):
Ďakujem. Pán predseda, najprv pristúpime k hlasovaniu o pozmeňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 5 s odporúčaním schváliť ich.
M. Pado, poslanec: (2010-01-29):
Tak nezavádzajte a nerozprávajte nezmysly a nepravdy. Ja už som dnes dvakrát upozornil na to, že to patrí k vašim prejavom klamať a zavádzať. Urobili ste to v prípade Hedvigy Malinovej, urobili ste to v prípade zásahu v Dunajskej Strede a urobili ste to v prípade problému v Poprade. Pán minister, radšej menej, ale poctivo. Ďakujem.
P. Paška, predseda NR SR: (2008-07-03):
Takže, pán poslanec Mikloško.
Blaha, Ľuboš, podpredseda NR SR (2023-11-16):
Na faktické poznámky bude reagovať pán poslanec Branislav Škripek. Nech sa páči.
Poliačik, Martin, poslanec NR SR (2013-05-22):
Dajte, prosím, hlasovať o bode 17 spoločnej správy. Odporúčanie gestorského výboru je schváliť.
Gaborčáková, Soňa, poslankyňa NR SR (2020-02-20):
Ďakujem za slovo. Pani kolegyňa, hovorila si vlastne o bilancii financií, ktoré vlastne padli hore komínom. A naozaj ja apelujem, že na kľúčové problémy starnúceho obyvateľstva, a to je starostlivosť o starnúce obyvateľstvo, o to, aby si vedeli udržať bývanie, pretože ak jeden z partnerov zomrie, ten druhý má obrovský problém vlastne ostať v prirodzenom prostredí a tlačia ho do kamenných zariadení. Tretia vec je ochrana seniorov pred zlým zaobchádzaním. My potrebujeme riešiť kľúčové problémy spájané so starnúcim obyvateľstvom, pretože len tohto roku budeme mať 85-tisíc nad 80 rokov, ktorí môžu zo dňa na deň ostať na lôžku, a nemáme zabezpečenú starostlivosť a opateru. Čiže máme, my v KDH máme pripravenú reformu opatrovania, máme pripravený mechanizmus pre dlhodobú podporu bývania, teda aj keď jeden zo seniorov zomrie, aby ostal v prirodzenom prostredí. A tretia je ochrana seniorov pred zlým zaobchádzaním. A to je senior linka, nový zákon o opatrovníctve a zákon o dedičstve, pretože toto sú problémy, ktoré nastanú, ak naozaj nám starne obyvateľstvo. Ďakujem pekne.
Jurinová, Erika, podpredsedníčka NR SR (2014-11-27):
Pán poslanec, teda páni poslanci, prerušujem rokovanie o bode, o zdravotnom poistení a budeme pokračovať presne stanoveným bodom na termín, a to návrhom vlády Slovenskej republiky na vymenovanie guvernéra Národnej banky Slovenska . Návrh vlády má parlamentnú tlač 1312. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa o podanom návrhu hlasovalo tajne. Návrh vlády odôvodní minister financií Slovenskej republiky Peter Kažimír. Nech sa páči, ujmite sa slova.
Grendel, Gábor, podpredseda NR SR (2022-06-21):
Pán spravodajca, záverečné slovo? Nie. Tak vyhlasujem rozpravu, teda prerušujem rokovanie o tomto bode programu. A pristúpime k druhému čítaniu o vládnom návrhu zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov . Vládny návrh zákona má parlamentnú tlač 971, spoločná správa výborov má tlač 971a. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila.
Danko, Andrej, predseda NR SR (2016-04-18):
Poprosím vás, Eduard Heger, faktická poznámka.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 128 poslancov, za 86, proti 35, zdržalo sa 7. Uvedený návrh pána poslanca Pročka sme schválili.